CELEX: 32020R1018
Language: sk
Date: 2020-07-13 00:00:00
Title: Vykonávacie nariadenie Komisie (EÚ) 2020/1018 z 13. júla 2020, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje difosforečnan železitý ako účinná látka s nízkym rizikom a ktorým sa mení vykonávacie nariadenie Komisie (EÚ) č. 540/2011 (Text s významom pre EHP)

14.7.2020   
               
               
                  SK
               
               
                  Úradný vestník Európskej únie
               
               
                  L 225/9
               
            
         VYKONÁVACIE NARIADENIE KOMISIE (EÚ) 2020/1018
         z 13. júla 2020,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje difosforečnan železitý ako účinná látka s nízkym rizikom a ktorým sa mení vykonávacie nariadenie Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 v spojení s článkom 22 ods. 1,
         keďže:
         
                     (1)
                  
                  
                     V súlade s článkom 7 ods. 1 nariadenia (ES) č. 1107/2009 bola Poľsku 28. decembra 2015 doručená žiadosť od spoločnosti BROS Sp. z o.o. Sp.k. o schválenie účinnej látky difosforečnan železitý.
                  
               
                     (2)
                  
                  
                     V súlade s článkom 9 ods. 3 uvedeného nariadenia Poľsko ako spravodajský členský štát informovalo 24. júna 2016 žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti uvedenej žiadosti.
                  
               
                     (3)
                  
                  
                     Spravodajský členský štát predložil 21. augusta 2018 Komisii návrh hodnotiacej správy, ktorého kópiu zaslal úradu s hodnotením toho, či možno očakávať, že daná účinná látka spĺňa kritériá schválenia stanovené v článku 4 nariadenia (ES) č. 1107/2009.
                  
               
                     (4)
                  
                  
                     Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil úradu 9. augusta 2019 hodnotenie doplňujúcich informácií vo forme aktualizovaného návrhu hodnotiacej správy.
                  
               
                     (5)
                  
                  
                     Úrad predložil 17. decembra 2019 žiadateľovi, členským štátom a Komisii svoj záver (2) o tom, či možno očakávať, že účinná látka difosforečnan železitý spĺňa kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti.
                  
               
                     (6)
                  
                  
                     Komisia predložila 23. a 24. marca 2020 Stálemu výboru pre rastliny, zvieratá, potraviny a krmivá revíznu správu týkajúcu sa difosforečnanu železitého a 19. mája 2020 návrh tohto nariadenia, ktorým sa difosforečnan železitý schvaľuje.
                  
               
                     (7)
                  
                  
                     Žiadateľ mal možnosť predložiť pripomienky k revíznej správe.
                  
               
                     (8)
                  
                  
                     Zistilo sa, že v prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky, a najmä použití, ktoré boli preskúmané a ktoré sú podrobne opísané v revíznej správe, boli kritériá schválenia stanovené v článku 4 nariadenia (ES) č. 1107/2009 splnené.
                  
               
                     (9)
                  
                  
                     Komisia navyše považuje difosforečnan železitý za účinnú látku s nízkym rizikom podľa článku 22 nariadenia (ES) č. 1107/2009. Difosforečnan železitý nie je v skutočnosti látkou vzbudzujúcou obavy a spĺňa podmienky stanovené v bode 5 prílohy II k nariadeniu (ES) č. 1107/2009 vrátane druhého pododseku bodu 5.1.2. Presnejšie, aj keď sa difosforečnan železitý považuje za perzistentný, nakoniec sa rozštiepi na ióny, ktoré sú prirodzenou zložkou ľudskej výživy, sú všadeprítomné v životnom prostredí a sú nevyhnutné pre funkcie zvierat a rastlín. Očakáva sa teda, že dodatočná expozícia ľudí, zvierat a životného prostredia na základe použití schválených podľa nariadenia (ES) č. 1107/2009 bude zanedbateľná v porovnaní s expozíciou očakávanou na základe reálnych prirodzených situácií.
                  
               
                     (10)
                  
                  
                     Preto je vhodné schváliť difosforečnan železitý ako látku s nízkym rizikom.
                  
               
                     (11)
                  
                  
                     V súlade s článkom 13 ods. 4 nariadenia (ES) č. 1107/2009 by sa vykonávacie nariadenie Komisie (EÚ) č. 540/2011 (3) malo zodpovedajúcim spôsobom zmeniť.
                  
               
                     (12)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Schválenie účinnej látky
            Účinná látka difosforečnan železitý špecifikovaná v prílohe I sa schvaľuje za podmienok stanovených v uvedenej prílohe.
         
         
            Článok 2
            Zmeny vo vykonávacom nariadení (EÚ) č. 540/2011
            Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.
         
         
            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  EFSA (Európsky úrad pre bezpečnosť potravín), 2020. Záver z partnerského preskúmania účinnej látky difosforečnan železitý z hľadiska posúdenia rizika pesticídov. Vestník EFSA (EFSA Journal) (2020) 18(1):5986, s. 25 doi:10.2903/j.efsa.2020.5986.
         
            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
      
      
         
            PRÍLOHA I
            
                        
                           Všeobecný názov, identifikačné čísla
                        
                     
                     
                        
                           Názov IUPAC
                        
                     
                     
                        
                           Čistota
                            (1)
                        
                     
                     
                        
                           Dátum schválenia
                        
                     
                     
                        
                           Schválenie platí do
                        
                     
                     
                        
                           Osobitné ustanovenia
                        
                     
                  
                        Difosforečnan železitý (pyrofosforečnan železitý)
                        CAS č.: 10058-44-3
                        CIPAC č.: –
                     
                     
                        ferium(3+)-difosfát
                     
                     
                        > 802 g/kg
                        Nečistoty, ktoré sa z toxikologického a environmentálneho hľadiska považujú za rizikové, a ich množstvá nesmú prekročiť tieto hodnoty v technickom materiáli:
                        
                                    —
                                 
                                 
                                    Olovo: 3 mg/kg
                                 
                              
                                    —
                                 
                                 
                                    Ortuť: 0,1 mg/kg
                                 
                              
                                    —
                                 
                                 
                                    Kadmium: 1 mg/kg
                                 
                              
                     
                        3. 8. 2020
                     
                     
                        3. 8. 2035
                     
                     
                        Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o difosforečnane železitom, a najmä jej dodatky I a II.
                     
                  
               (1)  Ďalšie podrobnosti o identite a špecifikácii účinnej látky sú uvedené v revíznej správe.
         
      
      
         
            PRÍLOHA II
            V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:
            
               
                           
                              Číslo
                           
                        
                        
                           
                              Všeobecný názov, identifikačné čísla
                           
                        
                        
                           
                              Názov IUPAC
                           
                        
                        
                           
                              Čistota
                               (1)
                           
                        
                        
                           
                              Dátum schválenia
                           
                        
                        
                           
                              Schválenie platí do
                           
                        
                        
                           
                              Osobitné ustanovenia
                           
                        
                     
                           „20
                        
                        
                           Difosforečnan železitý (pyrofosforečnan železitý)
                           CAS č.: 10058-44-3
                           CIPAC č.: –
                        
                        
                           ferium(3+)-difosfát
                        
                        
                           802 g/kg
                           Nečistoty, ktoré sa z toxikologického a environmentálneho hľadiska považujú za rizikové, a ich množstvá nesmú prekročiť tieto hodnoty v technickom materiáli:
                           
                                       —
                                    
                                    
                                       Olovo: 3 mg/kg
                                    
                                 
                                       —
                                    
                                    
                                       Ortuť: 0,1 mg/kg
                                    
                                 
                                       —
                                    
                                    
                                       Kadmium: 1 mg/kg
                                    
                                 
                        
                           3. 8. 2020
                        
                        
                           3. 8. 2035
                        
                        
                           Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o difosforečnane železitom, a najmä jej dodatky I a II.“
                        
                     
            
               (1)  Ďalšie podrobnosti o identite a špecifikácii účinnej látky sú uvedené v revíznej správe.